smcproject/ml-wiki-sentences huggingface dataset:
സാമ്പത്തികനേട്ടം പരിഗണിക്കാതെ വിനോദത്തിനുവേണ്ടി കലാകായികപ്രവർത്തനങ്ങളിൽ ഏർപ്പെടുന്ന വ്യക്തിയെ അമേച്വർ എന്നു വിളിക്കുന്നു.
ഏതെങ്കിലും കാര്യങ്ങളിൽ അഭിരുചിയുള്ള ആൾ എന്ന് അർഥം വരുന്ന അമറ്റോറം (amatorem) എന്ന ലത്തീൻ പദത്തിൽനിന്ന് നിഷ്പാദിപ്പിക്കപ്പെട്ട ഒരു ഫ്രഞ്ചു വാക്കാണ് അമച്വർ (Amateur).
ലൂയി പതിന്നാലാമന്റെ (1643-1715) ഭരണകാലത്ത് സുന്ദരകലാസ്വാദകരെ കുറിക്കുന്നതിനായിട്ടാണ് ഈ പദം ആദ്യമായി പ്രയോഗത്തിൽ കൊണ്ടുവന്നത്.
അമച്വർ എന്ന പദം ബ്രിട്ടനിൽ ആദ്യമായി ഉപയോഗിക്കപ്പെട്ടത് 1784-ലാണ്.
സംഗീതം, ചിത്രമെഴുത്ത് തുടങ്ങിയ ലളിതകലകൾ ആസ്വദിക്കുന്ന ഒരാളുടെ വിശേഷണമായിട്ടാണ് അവിടെ ഈ പദം ഉപയോഗത്തിൽ വന്നത്.
കല , കരകൌശലം , കായികാഭ്യാസങ്ങൾ, കളികൾ എന്നിവയിൽ രസത്തിനും വിനോദത്തിനുമായി മാത്രം പങ്കെടുക്കുന്ന ഒരുവൻ എന്ന മൌലികാർഥത്തിന് പില്ക്കാലത്ത് അല്പം മാറ്റം സംഭവിച്ചു.
മുൻപു പറഞ്ഞ പ്രവർത്തനങ്ങളിൽ അല്പ പരിചയമോ ഉപരിപ്ളവസിദ്ധികളോ ഉള്ള ഒരാളെ പ്രാഗല്ഭ്യം ഉള്ളവരും പ്രത്യേക പരിശീലനം നേടിയിട്ടുള്ളവരും ആയവരിൽനിന്ന് വേർതിരിച്ചറിയുവാൻ വേണ്ടി ഈ പദം ഉപയോഗിച്ചുതുടങ്ങി.
അമേച്വറും പ്രൊഫഷണലും
19-ം ശതകത്തിന്റെ പൂർവാർധത്തിൽ കായികരംഗത്ത് അമച്വർ , പ്രൊഫഷണൽ എന്ന വകഭേദം കൂടുതൽ തെളിഞ്ഞു.
കായികാഭ്യാസം ഉപജീവനമാർഗ്ഗമായി സ്വീകരിക്കുന്നവരെ പ്രൊഫഷണൽ എന്നും വിനോദത്തിനും രസത്തിനും വേണ്ടിമാത്രം കായികരംഗത്ത് പ്രവർത്തിക്കുന്നവരെ അമച്വർ എന്നും കരുതുന്നതാണ് ഈ വകഭേദത്തിന്റെ അടിസ്ഥാനം.
1863-ൽ ഫുട്ബോൾ അസോസിയേഷനും 1866-ൽ അമച്വർ അത്ലറ്റിക് ക്ളബ്ബും സ്ഥാപിതമായതോടെ കായികരംഗം ജന്റിൽമാൻ അമച്വേഴ്സി ന്റെ സ്വകാര്യവേദി എന്ന നിലയിൽനിന്നും വ്യതിചലിക്കുകയും സാധാരണ ജനങ്ങൾ ധാരാളമായി അവിടെ പ്രവേശിക്കുകയും ചെയ്തു.
ക്രിക്കറ്റ് ഒഴിച്ചുള്ള മത്സരങ്ങളിൽ ചൂതുകളി , കൈക്കൂലി , ആൾമാറാട്ടം എന്നീ ദുർവൃത്തികൾക്ക് അവസരമുണ്ടായി.
ഇതിനെതിരായി ശബ്ദമുയർത്തിയത് അമച്വർമാർ മാത്രമായിരുന്നു.
പ്രൊഫഷണൽ വിഭാഗത്തിന് സമൂഹത്തിൽ മാന്യസ്ഥാനം ലഭിച്ചിരുന്നില്ല.
1953-ൽ ജാക്ക് ഹോബ്സിന് (Jack Hobbs) ക്രിക്കറ്റ് അടിസ്ഥാനമാക്കിയും ഗോർഡൻ റിച്ചാഡ്സിന് കുതിരപ്പന്തയം അടിസ്ഥാനമാക്കിയും സർസ്ഥാനം നല്കുന്നതു വരെ ഗ്രേറ്റ് ബ്രിട്ടനിൽ പ്രൊഫഷണൽ വിഭാഗത്തിൽപ്പെട്ടവരെ അധഃസ്ഥിതരായി സമൂഹം കരുതിപ്പോന്നു.
അമച്വർമാരും പ്രൊഫഷണൽ വിഭാഗക്കാരും സഹവർത്തിത്വം പുലർത്തിപ്പോരാറുണ്ടെങ്കിലും അമച്വർമാർക്കാണ് പലപ്പോഴും മുൻഗണന ലഭിക്കുന്നത്.
ഒളിമ്പിക്സിലും മറ്റ് അന്താരാഷ്ട്ര മത്സരങ്ങളിലും അമച്വർമാർക്കു മാത്രമേ പ്രവേശനം ഉള്ളൂ.
പ്രൊഫഷണലുകൾക്കു വിലക്ക്
അമച്വർ എന്നതിന് കായികസംഘടനകൾ പല നിർവചനങ്ങൾ നല്കിയിട്ടുണ്ട്.
പൂർണമായും പ്രൊഫഷണൽരംഗത്തു പ്രവർത്തിക്കുന്നവരെ സംബന്ധിച്ച് അഭിപ്രായ ഭിന്നതകൾക്ക് ഇടമില്ല.
ഉപജീവനമാർഗ്ഗം എന്ന നിലയിൽ മത്സരങ്ങളിൽ പങ്കെടുക്കുന്ന പ്രൊഫഷണൽ കളിക്കാർ കായികമായ ശക്തിയും അഭ്യാസവും വികസിപ്പിക്കുന്നതിനുവേണ്ടി വളരെ സമയം വിനിയോഗിക്കുന്നു.
അങ്ങനെയുള്ളവരെ അവർ വൈദഗ്ദ്ധ്യമുള്ള അംഗങ്ങളാണെങ്കിലും അല്ലെങ്കിലും അമച്വർ മത്സരത്തിൽ പങ്കെടുക്കുവാൻ അനുവദിക്കുകയില്ല.
തികച്ചും പ്രൊഫഷണൽ അല്ലാത്തവരേയും ചില പ്രത്യേക സാഹചര്യങ്ങളിൽ അമച്വർ മത്സരങ്ങളിൽ പങ്കെടുക്കുന്നതിൽനിന്നും വിലക്കാറുണ്ട്.
ഈ കൂട്ടരെ 'നോൺ അമച്വർ' എന്നാണ് വിളിക്കുക.
സാമ്പത്തികനേട്ടം ലക്ഷ്യമാക്കാതെ കളിയോടുള്ള താത്പര്യം കൊണ്ടും വിനോദത്തിനുവേണ്ടിയും കായികവിനോദങ്ങളിൽ പങ്കെടുക്കുന്ന ഒരാളാണ് അമച്വർ എന്നാണ് 'ഇന്റർ നാഷനൽ അമച്വർ അത്ലറ്റിക് ഫെഡറേഷൻ' ഈ പദത്തിന് നിർവചനം നല്കിയിട്ടുള്ളത്.
യു.എസ്സിലെ 'അമച്വർ അത്ലറ്റിക് യൂണിയ'ന്റെ നിർവചനം അനുസരിച്ച് ഉല്ലാസത്തിനും കായികവും മാനസികവും സാമൂഹികവുമായി മെച്ചങ്ങൾ ഉണ്ടാക്കുന്നതിനും വേണ്ടി കായികവിനോദങ്ങളിൽ ഏർപ്പെടുകയും ഒരു ഹോബി ആയി കായികാഭ്യാസങ്ങളെ കണക്കാക്കുകയും ചെയ്യുന്ന ഒരാളാണ് അമച്വർ.
ഇംഗ്ളണ്ടിലെ 'അമച്വർ അത്ലറ്റിക് അസോസിയേഷൻ' അമച്വർക്കു നല്കിയിട്ടുള്ള നിർവചനം, പണമായിട്ടുള്ള സമ്മാനങ്ങൾക്കോ സാമ്പത്തിക പരിഗണനകൾക്കോ വേണ്ടി കായികവിനോദങ്ങളിലോ കളികളിലോ മത്സരിക്കുകയോ പരിശീലനം നല്കുകയോ സഹകരിക്കുകയോ ചെയ്തിട്ടില്ലാത്ത ഒരാൾ എന്നാണ്.
അമേച്വർ മത്സരങ്ങളിൽ പങ്കെടുക്കുന്നതിനുള്ള അയോഗ്യത
പണത്തിനുവേണ്ടി മത്സരിക്കുക, അമിതമായ ചെലവുകൾക്കു പണം ആവശ്യപ്പെടുക, സമ്മാനങ്ങൾ വില്ക്കുകയോ പണയം വയ്ക്കുകയോ ചെയ്യുക, പ്രൊഫഷണൽ മത്സരങ്ങൾക്കുള്ള കരാറുകളിൽ ഏർപ്പെടുക, അയോഗ്യത കല്പിക്കപ്പെട്ടിട്ടുള്ളവരുമായി പ്രത്യേക അനുമതി കൂടാതെ മത്സരിക്കുക, ഉത്പന്നങ്ങളുടെ പരസ്യത്തിന് പേരും ചിത്രവും ഉപയോഗിക്കാൻ അനുവദിക്കുക എന്നീ കാരണങ്ങളാൽ അമച്വർ മത്സരങ്ങളിൽ പങ്കെടുക്കുന്നതിന് കായികാഭ്യാസികൾ അയോഗ്യരായിത്തീരാറുണ്ട്.
പുതിയ ഘടകം
1946-ഓടുകൂടി ഒരു പുതിയ ഘടകം അമച്വർ രംഗത്ത് ആവിർഭവിച്ചു.
പൂർവ യുറോപ്യൻരാജ്യങ്ങളിൽ കായികവിനോദങ്ങൾ രാഷ്ട്രീയനിയന്ത്രണത്തിന് വിധേയമായി സർക്കാർ വകുപ്പുകളാണ് നടത്തുന്നത്.
അത്തരം ആസൂത്രിതസമൂഹങ്ങളിലെ സ്പോർട്സ് സംരംഭങ്ങൾക്ക് രാഷ്ട്രീയസ്വഭാവം ഉണ്ടായിരിക്കും.
മുതലാളിത്തരാജ്യങ്ങളിൽ, 'പ്രചാരണത്തിനു പറ്റിയ ഏറ്റവും നല്ല മാധ്യമം' എന്ന ഔദ്യോഗികാംഗീകാരം സ്പോർട്സിന് ലഭിച്ചതോടെ കളിക്കാർക്ക് നയതന്ത്രരംഗത്ത് വളരെ പ്രാധാന്യം ലഭിച്ചു.
ഇതോടൊപ്പം, വിദേശരാജ്യങ്ങളിൽ പോകുന്നതിനും മത്സരങ്ങളിൽ പങ്കെടുക്കുന്നതിനും വേണ്ട ആനുകൂല്യങ്ങളും ഉണ്ടായി.
കായികാഭ്യാസരംഗത്തെ പ്രശസ്തി പല കളിക്കാരെയും മെച്ചപ്പെട്ട മറ്റു ജീവിതത്തുറകളിലേക്ക് ആകർഷിച്ചുകഴിഞ്ഞിട്ടുണ്ട്.
തത്ഫലമായി അവരിൽ പലരും അമച്വർ പദവി ഉപേക്ഷിച്ചിട്ടുണ്ട്.
അമച്വർമാരെപ്പറ്റിയുള്ള നിയമങ്ങൾ വിവിധ രാജ്യങ്ങളിൽ വിവിധ തരത്തിൽ ആയതുകൊണ്ട് പൊതുവായ ഒരു നിയന്ത്രണപരിപാടി നടപ്പാക്കുവാൻ സാധ്യമല്ല എന്നതും കായികാഭ്യാസികളെ അലട്ടുന്ന ഒരു പ്രശ്നമാണ്.
അമേച്വർ എല്ലാ രംഗത്തും
അമച്വർ എന്ന സംജ്ഞ പ്രായേണ കായികമത്സരരംഗങ്ങളിലാണ് ലോകവ്യാപകമായി വ്യവഹരിക്കപ്പെട്ടുപോരുന്നതെങ്കിലും കലാരംഗത്തും ഇതിന് പ്രചാരം സിദ്ധിച്ചിട്ടുണ്ട്.
നാടകവേദി ലോകത്തെവിടെയും ഇന്ന് വ്യാവസായിക ലക്ഷ്യത്തോടെ വികസിച്ചുകൊണ്ടിരിക്കുന്നതിനാൽ അവിടെയും പ്രൊഫഷണൽ-അമച്വർഭേദങ്ങൾ ആവിർഭവിച്ചിരിക്കുന്നു.
അതുപോലെ സംഗീതം, ചിത്രമെഴുത്ത്, നൃത്തം തുടങ്ങിയ കലാവിഭാഗങ്ങളിലും അമച്വർമാർ ധാരാളം ഉണ്ട്.
ഇവർ ഉപജീവനമാർഗ്ഗമായി കലയെ ഉപയോഗിക്കാതെ അതിനെ ഉപാസിക്കുന്നവരാണ്.
ശാസ്ത്രരംഗത്ത് അമച്വർമാർ ഏറെയുള്ള ഒരു രംഗമാണ് ജ്യോതിഃശാസ്ത്രം.
അമച്വർ ജ്യോതിഃശാസ്ത്രജ്ഞരുടെ സംഭാവനകൾ ഗണ്യമാണ്.
കേരളത്തിലെ നാടക ചരിത്രത്തിൽ എഴുതപ്പെടാതെ പോയതാണ് അമച്വർ നാടക വേദിയുടേത്.
ചവിട്ടുനാടകങ്ങൾ അരങ്ങു വാണിരുന്ന കാലത്താണ് കൊച്ചിയുടെ തെക്കെയറ്റത്തുള്ള ചെല്ലാനം എന്ന കടലോര ഗ്രാമത്തിലെ വി.എസ് ആൻഡ്രൂസ് ആണ് മലയാളത്തിലെ ആദ്യത്തെ സംഗീത നാടക കർത്താവ്  ന കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അമച്വർ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അമ കെ. അബെബ്രീസ് ഇംഗ്ലീഷ് വിലാസം https://ml.wikipedia.org/wiki/Ama_K.
_Abebrese
ഒരു ബ്രിട്ടീഷ്- ഘാന നടിയും ടെലിവിഷൻ അവതാരകയും നിർമ്മാതാവുമാണ് അമാ കെ അബെബ്രീസ് (ജനനം 3 മെയ് 1980) .
ഘാനയിൽ ജനിച്ച അവർ യുണൈറ്റഡ് കിംഗ്ഡത്തിലെ വെസ്റ്റ് ലണ്ടനിലാണ് വളർന്നത്.
സിങ്കിംഗ് സാൻഡ്‌സിലെ മികച്ച പ്രകടനത്തിന് AMAA അവാർഡ്സിൽ 2011 ലെ പ്രധാന വേഷത്തിലെ മികച്ച നടിക്കുള്ള അവാർഡ് അവർ നേടി.
അവരുടെ ചലച്ചിത്ര ക്രെഡിറ്റുകളിൽ ഘാനയിൽ ആദ്യമായി ഓസ്‌കാറിനായി തിരഞ്ഞെടുക്കപ്പെട്ട അസാലി (ചലച്ചിത്രം) കൂടാതെ കാരി ഫുകുനാഗ സംവിധാനം ചെയ്യുകയും ഇഡ്രിസ് എൽബ അഭിനയിക്കുകയും ചെയ്ത 2015-ലെ നെറ്റ്ഫ്ലിക്സ് സിനിമ ബീസ്റ്റ്സ് ഓഫ് നോ നേഷൻ എന്നിവയും ഉൾപ്പെടുന്നു.
അഗുവിനെ അവതരിപ്പിക്കുന്ന യുവ നടൻ എബ്രഹാം അട്ടയുടെ അമ്മയായി അവർ അതിൽ അഭിനയിക്കുന്നു.
FilmContacts.com-ന്റെ ആഫ്രിക്കയിലെ മികച്ച 20 അഭിനേതാക്കളുടെയും നടിമാരുടെയും പട്ടികയിൽ അബെബ്രീസ് ഉൾപ്പെടുന്നു.
അറേ ഏറ്റെടുത്ത് നെറ്റ്ഫ്ലിക്സിൽ റിലീസ് ചെയ്ത ബ്ലിറ്റ്സ് ബസാവുലെ ചിത്രമായ ദി ബറിയൽ ഓഫ് കോജോയുടെ ആഖ്യാതാവും നിർമ്മാതാവുമാണ് അവർ.
രണ്ട് പതിറ്റാണ്ടിലേറെ അനുഭവപരിചയമുള്ള അവർ ഒരു മികച്ച ടെലിവിഷൻ അവതാരകയാണ്.
ലണ്ടനിലെ വൈസിടിവിയിൽ കൗമാരപ്രായത്തിൽ തന്നെ അമാ കെ തന്റെ ടിവി അവതരണ ജീവിതം ആരംഭിച്ചു.
BBC2, OBE TV, Viasat 1, TV3, Ebonylife TV എന്നിവയിലും മറ്റും അവർ അവതരിപ്പിച്ചിട്ടുണ്ട്.
ബർലിംഗ്ടൺ ഡെയ്ൻസ് അക്കാദമിയിൽ സെക്കൻഡറി സ്കൂൾ പൂർത്തിയാക്കിയ ശേഷം ഹാമർസ്മിത്തിലെ വില്യം മോറിസ് ആറാം ഫോമിൽ പഠിച്ചു.
ട്വിക്കൻഹാമിലെ സെന്റ് മേരീസ് യൂണിവേഴ്സിറ്റിയിൽ നിന്ന് മീഡിയ ആർട്സ് ആൻഡ് ഡ്രാമയിൽ ബിരുദം നേടിയിട്ടുണ്ട്.
ചലഞ്ച് അന്നേക്ക എന്ന ടിവി ഷോയിൽ സബ്രീന ഗിന്നസ് ആരംഭിച്ച സംഘടനയായ ലണ്ടനിലെ വൈസിടിവിയിൽ (യൂത്ത് കൾച്ചർ ടെലിവിഷൻ) അമ കെ അബെബ്രീസ് പരിശീലനം ആരംഭിച്ചു.
അവർ BBC2 യൂത്ത് ഷോ പാസ് ഡാ മൈക്കിലെ അവതാരകയും ഇംഗ്ലീഷ് ഫയൽ വിദ്യാഭ്യാസ പരമ്പരയിലെ അതിഥി അവതാരകയുമായിരുന്നു.
ചെറുപ്പത്തിൽ ലിറിക് തിയേറ്റർ (ഹാമർസ്മിത്ത്) സമ്മർ കമ്പനിയിൽ ചേർന്നതിന് ശേഷം അഭിനയത്തോടുള്ള ഇഷ്ടം അവർ വളർത്തി.
ലണ്ടനിലെ ഇപ്പോൾ പ്രവർത്തനരഹിതമായ OBE ടിവിയിലെ ഒരു സ്ഥിരം ടിവി അവതാരകയായിരുന്ന അബെബ്രീസ്, വൺ ടച്ച് ഉൾപ്പെടെ നിരവധി ഷോകൾ ഹോസ്റ്റുചെയ്യുകയും നിർമ്മിക്കുകയും ചെയ്യുന്നു.
കൂടാതെ ഓൺ ദി സോഫ എന്ന വിനോദ ചാറ്റ് ഷോയിൽ അക്കോൺ മുതൽ സിഗ്ഗി മാർലി വരെ അതിഥികളെ അഭിമുഖം നടത്തി.
ഹാരിസൺ ഫോർഡ്, നെ-യോ, റിഹാന, സ്റ്റാർ വാർസ് സംവിധായകൻ ജോർജ്ജ് ലൂക്കാസ് തുടങ്ങിയ പ്രമുഖരെ അവർ അഭിമുഖം നടത്തിയിട്ടുണ്ട്.
2011-ലെ ബാഫ്റ്റ LA, പാൻ ആഫ്രിക്കൻ ഫിലിം ഫെസ്റ്റിവൽ പ്രൈസ് ജേതാവ് ലീല ജാൻസി എന്നിവർ സംവിധാനം ചെയ്ത സിങ്കിംഗ് സാൻഡ്‌സ് എന്ന അന്തർദേശീയ ബഹുമതി നേടിയ ചലച്ചിത്രം അവരുടെ ചലച്ചിത്ര ക്രെഡിറ്റുകളിൽ ഉൾപ്പെടുന്നു.
2010-ലെ ഘാന മൂവി അവാർഡുകളിൽ ഈ ചിത്രത്തിന് 12 നോമിനേഷനുകൾ ലഭിച്ചു.
അതിൽ "പ്രധാന വേഷത്തിലെ മികച്ച നടി" "മികച്ച ചിത്രം" ഉൾപ്പെടെ ഈ ചിത്രം നാല് അവാർഡുകൾ നേടി.
റെവെലെ ഫിലിമിന്റെ എൽമിന, ലണ്ടൻ ഗെറ്റ് പ്രോബ്ലം എന്നിവയാണ് മറ്റ് ചലച്ചിത്ര ക്രെഡിറ്റുകൾ.
2015-ലെ ഘാന മൂവി അവാർഡിൽ "മികച്ച ഛായാഗ്രഹണം", "മികച്ച ഹെയർ ആൻഡ് മേക്കപ്പ്" എന്നീ രണ്ട് അവാർഡുകൾ നേടിയ ഡബിൾ-ക്രോസ് എന്ന സിനിമയിൽ അഭിനയിക്കുകയും ചെയ്ത അവർ സഹ-നിർമ്മാതാവ് കൂടിയാണ്.
അവർ ഘാനയിലെ വിയാസാറ്റ് 1 ടെലിവിഷൻ സ്റ്റേഷനിലെ മുൻ പ്രൊഡക്ഷൻസ് മേധാവിയും എക്സിക്യൂട്ടീവ് പ്രൊഡ്യൂസറുമാണ്.
വിയാസാറ്റ് 1-ൽ സംപ്രേഷണം ചെയ്ത എ ഡേ ഇൻ ദി ലൈഫ് ലൈഫ് ടിവി ഷോയിലെ അവതാരകയായിരുന്ന അവർ TV3 പ്രവൃത്തിദിവസങ്ങളിൽ രാവിലെ ന്യൂ ഡേയിൽ അവതാരകയായി.
2013-ൽ, നോളിവുഡ് നടി ഡാക്കോറിനും ഹാസ്യനടൻ അയോ മകുനുമൊപ്പം അമ, 2013-ലെ AMAA അവാർഡ്‌സിന്റെ ആതിഥേയത്വം വഹിച്ചു.
സി ഹബ് മാസികയുടെ 2014/15 കാലഘട്ടത്തിലെ ഏറ്റവും സ്വാധീനമുള്ള 100 'ആഫ്രിക്കൻ സ്ത്രീകളെ സ്വാധീനിക്കുന്നവരിൽ' അവർ ഇടം നേടി.
ഘാന സോഷ്യൽ മീഡിയ റാങ്കിംഗ് ലിസ്റ്റിൽ 2015 ലെ ഏറ്റവും സ്വാധീനമുള്ള ടിവി, റേഡിയോ ഹോസ്റ്റ് എന്നിവയിൽ അവർ ഒന്നാം സ്ഥാനത്തെത്തി.
അമഡോർ സിറ്റി
അമഡോർ സിറ്റി അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ അമഡോർ കൌണ്ടിയിലുൾപ്പെട്ട ഒരു ചെറു പട്ടണമാണ്.
ഈ പട്ടണം നേരത്തേ അമഡോർസ് ക്രീക്ക്, സൌത്ത് അമഡോർ എന്നീ പേരുകളിലും അറിയപ്പെട്ടിരുന്നു.
ഈ പട്ടണത്തിലെ ജനസംഖ്യ 2010 ലെ സെന‍സസ് പ്രകാരം 185 ആയിരുന്നു.
അമഡോർ സിറ്റി സ്ഥിതി ചെയ്യുന്ന അക്ഷാംശ രേഖാംശങ്ങൾ 38°25′10″N 120°49′27″W ﻿ / ﻿ 38.41944°N 120.82417°W ﻿ / 38.41944; -120.82417 ആണ്.
സട്ടർ ക്രീക്കിൽ നിന്നും ഹൈവേ 49 ലൂടെ വെറും 2 മൈൽ ദൂരത്തിലുള്ള ഈ പട്ടണം കാലിഫോർണിയ സംസ്ഥാനത്തെ ഏറ്റവും ചെറിയ സംയോജിപ്പിക്കപ്പെട്ട പട്ടണമാണ്.
യു.എസ്. സെൻസസ് ബ്യൂറോ കണക്കാക്കിയതു പ്രകാരം ഈ ചെറു പട്ടണത്തിന്റെ ആകെ വിസ്തൃതി  0.3 സ്ക്വയർ മൈലാണ് (0.78) ഇതു മുഴുവൻ കരഭൂമിയുമാണ്.
അമതേരസു ഇംഗ്ലീഷ് വിലാസം https://ml.wikipedia.org/wiki/Amaterasu
ജപ്പാൻകാർ ഒപ്പമ് ഷിണ്ടോകാർ ആരാധിക്കുന്ന സൂര്യദേവതയെ അമതേരസു എന്ന പേരിൽ അറിയപ്പെടുന്നു.
അമതേരസുവിന് തന്റെ സഹോദരനായ സൂസാനോവോയിൽ ജനിച്ച എട്ടു പുത്രന്മാരിൽ മൂത്തയാളാണ് ജപ്പാൻ രാജവംശത്തിന്റെ സ്ഥാപകനെന്ന് വിശ്വസിക്കപ്പെടുന്നു.
ഐതിഹ്യം അമതേരസു ഗുഹയിൽ നിന്നു പുറത്തുവരുന്നു
ദേവദമ്പതികളായ ഇസാനാഗി എപ്പം ഇസാനാമിയുടെ പുത്രിയാണ് അമതേരസു.
ഇസാനാഗിയുടെ ഇടത്തെ കണ്ണിൽനിന്ന് അമതേരസുവും വലത്തെ കണ്ണിൽനിന്ന് ത്സുക്കുയോമിയും മൂക്കിൽ നിന്ന് സൂസാനവോയും ജനിച്ചു എന്നാണ് ഒരു ഐതിഹ്യം.
സ്വർഗത്തിന്റെ ആധിപത്യം അമതേരസുവിനും രാത്രിയുടെ ആധിപത്യം സഹോദരനായ ത്സുകിയോമിക്കും സമുദ്രത്തിന്റെ ആധിപത്യം മറ്റേ സഹോദരനായ സൂസാനോവോയ്ക്കും മാതാപിതാക്കൾ കല്പിച്ചുകൊടുത്തു.
ഇവർ മൂന്നുപേരിൽ പ്രഥമസ്ഥാനം അമതേരസുവിനായിരുന്നു.
ഇതിൽ അതൃപ്തനായ സൂസാനോവോ സ്വർഗത്തിൽ ചെന്ന് സഹോദരിയായ അമതേരസുവിനോട് കലഹിച്ചു.
സൂസാനോവോ അതിനികൃഷ്ടമായ രീതിയിൽ സഹോദരിയോട് പെരുമാറി.
ഉപദ്രവം സഹിക്കവയ്യാതായപ്പോൾ സൂര്യദേവതയായ അമതേരസു ഒരു ഗുഹയ്ക്കകത്തു കയറി ഒളിച്ചിരുന്നു.
അക്കാലമത്രയും സൂര്യപ്രകാശം ലഭിക്കാത്തതുകൊണ്ട് ലോകം അന്ധകാരമായിത്തീർന്നു.
പരിഭ്രാന്തരായ മറ്റു ദൈവങ്ങൾ അവരെ ഗുഹയിൽ നിന്ന് പുറത്തുകൊണ്ടുവരുന്നതിന് പല വഴികളും പരീക്ഷിച്ചു നോക്കി ഒടുവിൽ വിജയിച്ചു.
സൂസാനോവോ സ്വർഗത്തിൽനിന്ന് പുറംതള്ളപ്പെട്ടതോടെ അമതേരസു സമാധാനത്തോടെ സ്വർഗത്തിൽ വീണ്ടും വാണു.
ഈ ദേവതയുടെ പ്രധാനപ്പെട്ട ക്ഷേത്രം ഐസ് എന്ന സ്ഥലത്താണ്.
ബിംബത്തിന്റെ സ്ഥാനത്ത് ഒരു വിശുദ്ധ കണ്ണാടിയാണ് പ്രതിഷ്ഠ.
ഈ കണ്ണാടി സൂര്യദേവതയായ അമതേരസു ഉപയോഗിച്ചിരുന്നതാണെന്ന് വിശ്വസിക്കപ്പെടുന്നു.
ഷിന്റോവംശത്തിന്റെ അനുയായികൾ ഈ കണ്ണാടിക്കു മുൻപിൽ പ്രഭാതത്തിലും പ്രദോഷത്തിലും നമസ്ക്കരിക്കണമെന്നതാണ് നിയമം.
അമതേരസു ചൈനാക്കാരുടെ ഇടയിൽ തെൻഷോ-ദൈജിൻ എന്ന പേരിൽ ആരാധിക്കപ്പെട്ടുവരുന്നു.
ചിത്രശാല കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അമതേരസു എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അമനകര
കേരള സംസ്ഥാനത്തെ കോട്ടയം ജില്ലയിലെ ഉഴവൂർ ബ്ലോക്കിലെ ഒരു ചെറിയ ഗ്രാമം / കുഗ്രാമമാണ് അമാനകര .
രാമപുരം പഞ്ചായത്തിന്റെ കീഴിലാണ് ഇത് വരുന്നത്.
ഇത് ദക്ഷിണ കേരള ഡിവിഷന്റെതാണ്.
ജില്ലാ ആസ്ഥാനമായ കോട്ടയത്തിൽ നിന്ന് 33 കിലോമീറ്റർ വടക്കോട്ടാണ് ഇത് സ്ഥിതിചെയ്യുന്നത്.
ഉഴവൂരിൽ നിന്ന് 7 കി.
സംസ്ഥാന തലസ്ഥാനമായ തിരുവനന്തപുരത്ത് നിന്ന് 178 കി.
അമാനകര പിൻ കോഡ് 686576, തപാൽ ഹെഡ് ഓഫീസ് രാമപുരം ബസാർ.
കോട്ടയം ജില്ലയുടെയും എറണാകുളം ജില്ലയുടെയും അതിർത്തിയിലാണ് ഈ സ്ഥലം.
ഈ സ്ഥലത്തേക്ക് പടിഞ്ഞാറ് ഭാഗത്താണ് എറണാകുളം ജില്ല പമ്പകുഡ.
ഹച്ചിൻസ് (ടെക്സസ്) ഇംഗ്ലീഷ് വിലാസം https://ml.wikipedia.org/wiki/Hutchins,_Texas
അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് ഡാളസ് കൗണ്ടിയിൽപ്പെടുന്ന ഒരു നഗരമാണ് ഹച്ചിൻസ് .
2010ലെ സെൻസസ് പ്രകാരം ഇവിടെ 5,338 പേർ വസിക്കുന്നു .
ഡാളസ് ഡൗണ്ടൗണിനു ഏതാണ്ട് 9 മൈൽ തെക്കായി സ്ഥിതി ചെയ്യുന്ന ഹച്ചിൻസ് നഗരത്തിന്റെ അക്ഷരേഖാംശങ്ങൾ 32°38′38″N 96°42′27″W ﻿ / ﻿ 32.64389°N 96.70750°W ﻿ / 32.64389; -96.70750 (32.643784, -96.707538) ആണ്.
യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം, നഗരത്തിന്റെ മൊത്തം വിസ്തീർണ്ണം 9.3 square miles (24.1 km 2 ) ആണ്.
ഇതിൽ 9.1 square miles (23.6 km 2 ) കരപ്രദേശവും 0.23 square miles (0.6 km 2 ) (2.35%) ജലവുമാണ് .
അവലംബം ↑ ↑ {{ cite web }} : Check date values in: | date= ( help ) ↑ ↑ {{ cite web }} : Check date values in: | date= ( help ) ↑ പുറത്തേയ്ക്കുള്ള കണ്ണികൾ ഹച്ചിൻസ് നഗരത്തിന്റെ ഔദ്യോഗിക വെബ്സൈറ്റ് Archived 2012-12-31 at the Wayback Machine .
ഹച്ചിൻസ് അഗ്നിശമനസേനാവിഭാഗം Archived 2016-08-07 at the Wayback Machine .
ഹച്ചിൻസ് പോലീസ് ഡിപ്പാർട്ട്മെന്റ് Archived 2012-07-16 at the Wayback Machine .
ഹച്ചിൻസ് സാമ്പത്തിക വികസന കോർപ്പറേഷൻ പ്രാദേശിക ബിസിനസ്സും സേവനങ്ങളും ഹച്ചിൻസിൽ Hutchins, Texas from the Handbook of Texas Online
ഹഡൂപ്പ് ഇംഗ്ലീഷ് വിലാസം https://ml.wikipedia.org/wiki/Apache_Hadoop
അപ്പാച്ചെ ഹഡൂപ്പ് എന്നത് ഡിസ്ട്രിബ്യൂട്ടഡ് പ്രോഗ്രാമുകൾ എഴുതുന്നതിനുള്ള ഒരു ചട്ടക്കൂടാണ് (framework).
വൻതോതിലുള്ള ഡാറ്റയും കംപ്യൂട്ടേഷനും ഉൾപ്പെടുന്ന പ്രശ്നങ്ങൾ പരിഹരിക്കുന്നതിന് നിരവധി കമ്പ്യൂട്ടറുകളുടെ ഒരു ശൃംഖല ഉപയോഗിക്കുന്നതിനെ സുഗമമാക്കുന്ന ഓപ്പൺ സോഴ്‌സ് സോഫ്റ്റ്‌വെയർ യൂട്ടിലിറ്റികളുടെ ഒരു ശേഖരമാണിത്.
മാപ്പ്റെഡ്യൂസ്(MapReduce) പ്രോഗ്രാമിംഗ് മോഡൽ ഉപയോഗിച്ച് വലിയ ഡാറ്റയുടെ വിതരണം ചെയ്ത സംഭരണത്തിനും പ്രോസസ്സിംഗിനുമായി ഇത് ഒരു സോഫ്റ്റ്വെയർ ചട്ടക്കൂട് നൽകുന്നു.
കമ്മോഡിറ്റി ഹാർഡ്‌വെയറിൽ നിന്ന് നിർമ്മിച്ച കമ്പ്യൂട്ടർ ക്ലസ്റ്ററുകൾക്ക് വേണ്ടിയാണ് ഹഡൂപ്പ് യഥാർത്ഥത്തിൽ രൂപകൽപ്പന ചെയ്തിരിക്കുന്നത്, ഇത് ഇപ്പോഴും സാധാരണ ഉപയോഗത്തിനുവേണ്ടിയുള്ളതാണ്.
ഉയർന്ന നിലവാരമുള്ള ഹാർഡ്‌വെയറിന്റെ ക്ലസ്റ്ററുകളിലും ഇത് ഉപയോഗിക്കാൻ കഴിയും.
ഹഡൂപ്പിലെ എല്ലാ മൊഡ്യൂളുകളും രൂപകൽപ്പന ചെയ്തിരിക്കുന്നത് ഹാർഡ്‌വെയർ പരാജയപ്പെടുന്നത് സാധാരണ സംഭവങ്ങളാണെന്നും അവ ചട്ടക്കൂട് സ്വയമേവ കൈകാര്യം ചെയ്യണമെന്നുമുള്ള അടിസ്ഥാന അനുമാനത്തോടെയാണ്.
അപ്പാച്ചെ ഹഡൂപ്പിന്റെ കാതൽ, ഹഡൂപ്പ് ഡിസ്ട്രിബ്യൂട്ടഡ് ഫയൽ സിസ്റ്റം (HDFS) എന്നറിയപ്പെടുന്ന ഒരു സ്റ്റോറേജ് ഭാഗവും മാപ്പ്റെഡ്യൂസ് പ്രോഗ്രാമിംഗ് മോഡലായ ഒരു പ്രോസസ്സിംഗ് ഭാഗവും ഉൾക്കൊള്ളുന്നു.
ഹഡൂപ്പ് ഫയലുകളെ വലിയ ബ്ലോക്കുകളായി വിഭജിക്കുകയും ഒരു ക്ലസ്റ്ററിലെ നോഡുകളിലുടനീളം വിതരണം ചെയ്യുകയും ചെയ്യുന്നു.
തുടർന്ന്, ഡാറ്റ പ്രോസസ്സ് ചെയ്യുന്നതിന് പാക്കേജുചെയ്ത കോഡ് നോഡുകളിലേക്ക് മാറ്റുന്നു.
ഈ സമീപനം ഡാറ്റാ ലോക്കാലിറ്റി പ്രയോജനപ്പെടുത്തുന്നു, അവിടെ നോഡുകൾ അവയ്ക്ക് ആക്‌സസ് ഉള്ള ഡാറ്റ കൈകാര്യം ചെയ്യുന്നു.
ഉയർന്ന വേഗതയുള്ള നെറ്റ്‌വർക്കിംഗ് വഴി കമ്പ്യൂട്ടേഷനും ഡാറ്റയും ഫയൽ സിസ്റ്റത്തെ മാത്രം ആശ്രയിക്കുന്ന ഒരു പരമ്പരാഗത സൂപ്പർ കമ്പ്യൂട്ടർ ആർക്കിടെക്ചറിൽ ഉള്ളതിനേക്കാൾ വേഗത്തിലും കാര്യക്ഷമമായും ഡാറ്റാസെറ്റ് പ്രോസസ്സ് ചെയ്യാൻ ഇത് അനുവദിക്കുന്നു.
ഇതും കാണുക Apache Accumulo – Secure Bigtable Apache Cassandra – A column-oriented database that supports access from Hadoop Apache CouchDB is a database that uses JSON for documents, JavaScript for MapReduce queries, and regular HTTP for an API Big data Cloud computing Data Intensive Computing HPCC – LexisNexis Risk Solutions High Performance Computing Cluster Hypertable – HBase alternative Sector/Sphere – Open source distributed storage and processing Simple Linux Utility for Resource Management അവലംബം ബിബ്ലിയോഗ്രഫി ബാഹ്യ ലിങ്കുകൾ ഔദ്യോഗിക വെബ്സൈറ്റ് Apache Hadoop popular APIs in GitHub Introducing Apache Hadoop: The Modern Data Operating System – a lecture given at Stanford University by Co-Founder and CTO of Cloudera, Amr Awadallah ( video archive ) ( YouTube ) Hadoop with Philip Zeyliger, Software Engineering Radio, IEEE Computer Society, March 8 2010 The Key Role Hadoop Plays in Business Intelligence and Data Warehousing
ഹഡഗലി മുല്ല ഇംഗ്ലീഷ് വിലാസം https://ml.wikipedia.org/wiki/Hadagali_Jasmine
കർണാടകയിലെ ബെൽഗാം ജില്ലയിലെ ഹൂവിന ഹഡഗലിയിലും സമീപ പ്രദേശങ്ങളിലും കൃഷി ചെയ്യപ്പെടുന്ന ഒരിനം മുല്ലയാണ് ഹഡഗലി മുല്ല ( ഇംഗ്ലീഷ്: Hadagali Jasmine, കന്നഡ: ಹಡಗಲಿ ಮಲ್ಲಿಗೆ, ഹഡഗലി മല്ലിഗെ ) (വർഗ്ഗം: Jasminum auriculatum).
വാസന മല്ലിഗെ എന്നു കൂടി പ്രാദേശികമായി അറിയപ്പെടുന്ന ഈ മുല്ലക്ക് ഭൂമിശാസ്ത്ര സൂചിക പദവി ലഭിച്ചിട്ടുണ്ട്.
15-ആം നൂറ്റാണ്ട് മുതൽ ഹൂവിന ഹഡഗലി പുഷ്പ കൃഷിക്ക് പ്രശസ്തമാണ്.
ഹൂവിന ഹഡഗലിക്ക് പുറമേ ഹിരേ ഹഡഗലി, ഹനകനഹള്ളി, ദേവകൊണ്ടനഹള്ളി, ഹുഗുലൂരു, ഗുജനൂർ, നന്ദിഹള്ളി, ബസപുര തുടങ്ങിയ ഗ്രാമങ്ങളിലും ഹഡഗലി മുല്ല കൃഷി ചെയ്യുന്നുണ്ട്.
ഇവിടുത്തെ വരണ്ടതും പൂഴിനിറഞ്ഞതുമായ മണ്ണ് ഈ മുല്ലയുടെ പ്രത്യേക സുഗന്ധത്തിന് കാരണമാകുന്നുവെന്ന് കരുതപ്പെടുന്നു.
ഹജറുൽ അസ്‌വദ് ഇംഗ്ലീഷ് വിലാസം https://ml.wikipedia.org/wiki/Black_Stone ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മുസ്‌ലിങ്ങളുടെ പുണ്യ തീർത്ഥാടന കേന്ദ്രമായ മക്കയിലെ കഅബയുടെ ഒരു പുറം മൂലയിൽ സ്ഥാപിച്ച കല്ലാണ് ഹജറുൽ അസ്‌വദ് ( അറബി : الحجر الأسود ‬ al-Ḥajar al-Aswad , ഉർദു : سنگ سیاہ Sang-e-Sayah ).
കഅബയുടെ ആരംഭം മുതൽക്ക് തന്നെ കഅബയുടെ ഒരു മൂലയിൽ സൂക്ഷിച്ചു പോരുന്ന അതിപുരാതനമായ ഒരു കറുത്ത കല്ലാണ്‌ ഹജറുൽ അസ്‌‌വദ്.
മനുഷ്യൻ അല്ലാഹുവിനെ ആരാധിക്കുന്നതിന് ഭൂമിയിൽ സ്ഥാപിക്കപ്പെട്ട ആദ്യ മന്ദിരം, അതിൻറെ തുടക്കം മുതൽ ഏകദൈവാരാധനക്ക് സാക്ഷ്യം വഹിച്ച ഒരു കല്ല്, എന്നീ ചരിത്രപ്രാധാന്യമാണ് ഇതിനുള്ളത്.
മുഹമ്മദ് നബി കഅബ പ്രദക്ഷിണ സമയം ആരംഭം കുറിക്കാനുള്ള അടയാളമായി അത് നിശ്ചയിക്കുകയും ചെയ്തു.
അതിനെ ചുംബിക്കുകയോ തൊട്ടുമുത്തുകയോ അതിനും കഴിയാത്ത പക്ഷം കൈ കൊണ്ട് അതിനുനേരെ ആംഗ്യം കാണിക്കുകയോ ചെയ്തുകൊണ്ടായിരിക്കണം തവാഫ് (പ്രദക്ഷിണം) ആരംഭിക്കേണ്ടത്.
അതിൽ കവിഞ്ഞ പ്രത്യേകതയോ ദിവ്യത്തമോ അതിന് സങ്കൽപ്പിച്ചു കൂടാ .
ആദം നബിയുടെ കാലത്ത് സ്വർഗ്ഗത്തിൽ നിന്നും വീണതാണ്‌ ഈ കല്ല് എന്നാണ്‌ ഇസ്ലാമിക വിശ്വാസം.
രണ്ടാം ഖലീഫ ഉമർ ഒരിക്കൽ കഅബ പ്രദക്ഷിണം ചെയ്യുന്ന സമയം ഹജറുൽ അസ് വദ് ചുംബിച്ച് കൊണ്ട് പറഞ്ഞ വാക്കുകൾ ശ്രദ്ധേയമാണ്.
"കല്ലേ, നീ ഒരു കല്ല് മാത്രമാണ് എന്ന് എനിക്കറിയാം. നിനക്ക് എന്തെങ്കിലും ഉപകാരം ചെയ്തു തരാനോ ഉപദ്രവത്തിൽ നിന്ന് എന്നെ രക്ഷപ്പെടുത്താനോ കഴിയുകയില്ല. നബി(സ) നിന്നെ ചുംബിക്കുന്നത് ഞാൻ കണ്ടില്ലായിരുന്നുവെങ്കിൽ ഞാനൊരിക്കലും നിന്നെ ചുംബിക്കുമായിരുന്നില്ല."
ഇതും കാണുക ക‌അബ ഹജ്ജ് അവലംബം ↑ Shaykh Tabarsi , Tafsir , vol.
1, pp. 460, 468.
Quoted in translation by Francis E. Peters, Muhammad and the Origins of Islam , p. 5.
SUNY Press, 1994.
ISBN 0-7914-1876-6 ↑ പുറംകണ്ണികൾ Picture of the Black Stone Information about the Kaaba and viewpoints regarding the status of the Black Stone Archived 2008-06-11 at the Wayback Machine .
General information about the Kaaba and the Black Stone Reflections from the Hajj, by S. Khan and A. Zahoor
ഹജ്ജ് (ഖുർആൻ) ഇംഗ്ലീഷ് വിലാസം https://ml.wikipedia.org/wiki/Al-Hajj
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ ഇരുപത്തിരണ്ടാം അദ്ധ്യായമാണ്‌ ഹജ്ജ് (തീർഥാടനം).
സൂക്തങ്ങൾ : 78 മുൻപുള്ള സൂറ: അൻബിയാഅ് ഖുർആൻ അടുത്ത സൂറ: അൽ മുഅ്മിനൂൻ സൂറത്ത്
(അദ്ധ്യായം) 22
ഹജ്ജ് (വിവക്ഷകൾ) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ഹജ്ജ് -- മുസ്ലീങ്ങൾ അനുഷ്ഠിക്കുന്ന തീർത്ഥാടനം ഹജ്ജ് (ഖുർആൻ‍) --ഖുർആനിലെ ഒരു അദ്ധ്യായം ദുൽഹിജ്ജ - ഇസ്ലാമിക് കലണ്ടറിലെ അവസാന മാസം
ഹച്ചിമിയ അഹമദ ഇംഗ്ലീഷ് വിലാസം https://ml.wikipedia.org/wiki/Hachimiya_Ahamada
കൊമോറിയൻ വംശജയായ ഒരു ഫ്രഞ്ച് ചലച്ചിത്ര സംവിധായികയാണ് ഹച്ചിമിയ അഹമദ (ജനനം: 1976).
1976-ൽ ഡൺകിർക്കിൽ കൊമോറിയൻ മാതാപിതാക്കളുടെ മകളായി ഹച്ചിമിയ അഹമദ ജനിച്ചു.
അവർ ഒരു ഡൺകിർക്ക് വീഡിയോ സ്റ്റുഡിയോയിൽ കൗമാരപ്രായത്തിൽ ചെറിയ ഡോക്യുമെന്ററികൾ നിർമ്മിച്ചു.
പിന്നീട് ബ്രസ്സൽസിലെ INSAS-ൽ ചലച്ചിത്രസംവിധാനം പഠിച്ചു.
2004-ൽ ബിരുദം നേടി.
അവരുടെ ഹ്രസ്വ നാടകമായ The Ylang Ylang Residence (2008) ചിത്രീകരിച്ചത് കൊമോറോസ് ദ്വീപുകളിലും കൊമോറിയൻ ഭാഷയിലുമാണ്.
2008-ലെ കാൻ ഫിലിം ഫെസ്റ്റിവലിലെ ഇന്റർനാഷണൽ ക്രിട്ടിക്‌സ് വീക്ക് ഉൾപ്പെടെ 35-ലധികം അന്താരാഷ്ട്ര ഫെസ്റ്റിവലുകളിൽ ഈ ചിത്രം പ്രദർശിപ്പിച്ചിട്ടുണ്ട്.
2009-ലെ ക്വിൻസെൻവ് ഇന്റർനാഷണൽ ഫിലിം ഫെസ്റ്റിവൽ ഓഫ് ഔയ്ഡ, 2009-ലെ ഫ്രാങ്കോഫോൺ ഫെസ്റ്റിവൽ ഓഫ് വോൾക്സ്-എൻ-വെലിൻ, 2009-ലെ ആഫ്രിക്കൻ, ഏഷ്യൻ, ലാറ്റിനമേരിക്കൻ ഫിലിം ഫെസ്റ്റിവൽ ഓഫ് മിലാൻ എന്നിവിടങ്ങളിൽ ഇത് പുരസ്കാരങ്ങൾ നേടി.
അഹമദ ഒരു ഫീച്ചർ ഫിലിം മെയ്‌സനെ ഓർ ദ കാന്റിക്കിൾ ഓഫ് ദ സ്റ്റാർസ് പ്രൊജക്‌റ്റിൽ പ്രവർത്തിക്കുന്നു.
അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ഹച്ചിമിയ അഹമദ
ഹജ്ജ് വേളയിലെ അപകടങ്ങൾ Stoning of the devil , 2006
ഹജ്ജ് കർമ്മനിടെ വിവിധ വർഷങ്ങളിലായി നിരവധി അപകടങ്ങളും അപകടമരണങ്ങളുമാണ് സംഭവിച്ചത്.
വിവിധ വർഷങ്ങളായി ആയിരക്കണക്കിനാളുകൾ ഇതിനകം മരണപ്പെട്ടിട്ടുണ്ട്.
ഓരോ വർഷവും ലക്ഷക്കണക്കിനാളുകളാണ് ഹജ്ജിനായി എത്താറുള്ളത്.
മിനയിലെ കല്ലേറ് കർമ്മങ്ങൾക്കിടയിലാണ് ഇതിൽ നിരവധി അപകടങ്ങളും നടന്നിട്ടുള്ളത്.
അപകടങ്ങൾ വിവിധ വർഷങ്ങളിൽ ജൂലൈ 2 ,1990 : മിനയിൽ നടത്തത്തിനിടയിലെ തിരക്ക്മൂലം ഭയന്നോടി 1426 തീർഥാടകരാണ് മരിച്ചത്.
(അൽ മഅ ഐസിം ടണൽ) ഭാഗത്തായിരുന്നു ഈ ദുരന്തം.
മലേഷ്യ, ഇന്തോനേഷ്യ, പാകിസ്താൻ എന്നിവിടങ്ങളിൽ നിന്നുള്ളവരായിരുന്നു കൂടുതൽ.
മെയ് 23,1994 : കല്ലേറു കർമ്മത്തിനിടെയുണ്ടായ തിക്കിലും തിരക്കിലും പെട്ട് 270 തീർഥാകടകർ മരിച്ചു.
ഏപ്രിൽ 9 , 1998:  ജംറ പാലത്തിനടുത്ത് നടന്ന തിരക്കിൽ 118 തീർഥാടകർ മരിക്കുകയും 180 പേർക്ക് പരിക്കേൽക്കുകയും ചെയ്തു..
മാർച്ച് 5, 2001: കല്ലേറിനിടെ തിക്കിലും തിരക്കിലും പെട്ട് ആളുകളുടെ ചവിട്ടേറ്റ് 35 തീർത്ഥാടകർ മരിച്ചു.
ഫെബ്രുവരി 11, 2003:  പിശാചിനെ കല്ലെറിയുന്നതിനിടെയുണ്ടായ തിരക്കിൽ 14 തീർത്ഥാടകർക്ക് പരിക്ക്.
ഫെബ്രുവരി 1 , 2004: മിനയിലെ കല്ലേർ കർമ്മത്തിനിടെയുണ്ടായ തിരക്കിൽ 251  തീർത്ഥാടകർ മരണപ്പെടുകയും 244 പേർക്ക് പരിക്കേൽക്കുകയും ചെയ്തു..
ജനുവരി 12, 2006: ഹജ്ജിൻറെ അവസാന ദിവസം കല്ലേർ കർമ്മത്തിനിടെ ചുരുങ്ങിയത് 346 തീർത്ഥാടകർ കൊല്ലപ്പെടുകയും 289 പേരിലധികം പേർക്ക് പരിക്കേൽക്കുകയും ചെയ്തു.
പ്രാദേശിക സമയം 13:00 ന് ശേഷമായിരുന്നു അപകടം.
സപ്തംബർ 24,2015: 769 തീർത്ഥാടകർ മരണപ്പെടുകയും 863 പേർക്ക് പരിക്കേൽക്കുകയും ചെയ്തു..
2006 ലെ ദുരന്തത്തെ തുടർന്ന് പിശാചിൻറെ പ്രതീകമായ തൂണുകളും ജംറ പാലവും നശോന്മുഖമായിരുന്നു.
തുടർന്ന് ഇത് പുനർ നിർമ്മാണം നടത്തുകയായിരുന്നു.
തുടർന്ന് വിശാലമായ മൾട്ടിലെവൽ പാലം നിർമ്മിച്ചു.
ഇപ്പോൾ ഓരോ തട്ടുകളിൽ നിന്നും ആയാസേനയും സുരക്ഷിതമായും കല്ലെറിയൽ കർമ്മം നടത്താൻ സാധിക്കും വിധമാണ് ക്രമീകരണം.
2006 ലെ സംഭവത്തെ തുടർന്ന് കല്ലേർ കർമ്മത്തിന് ഓരോ രാജ്യത്തിനും നിശ്ചിത സമയക്രമം നിചപ്പെടുത്തിയിരുന്നു.
തീപ്പിടുത്തങ്ങൾ ഡിസംബർ 1975: മിനയിലെ കൂടാരത്തിലെ ഗ്യാസ് സിലിണ്ടർ പൊട്ടിത്തെറിച്ചുണ്ടായ അപകടത്തിൽ  200 പേർ മരിച്ചു.
ഏപ്രിൽ 15 ,1997: കൂടാരത്തിലുണ്ടായ തീപ്പിടുത്തത്തിൽ 343 തീർഥാടകർ മരണപ്പെടുകയും 1,500 പേർക്ക് പരിക്കേൽക്കുകയും ചെയ്തു.
(പ്രധാന ലേഖനം: 1997 ലെ മക്കയിലെ തീപ്പിടുത്തം ).
The tents are now fireproof.
നവംബർ 1, 2011: യാത്രാ വാഹനത്തിന് തീപിടിച്ച് രണ്ടു ഭാര്യയും ഭർത്താവടക്കം രണ്ടു പേരാണ് മരണപ്പെട്ടത്.
വിമാന അപകടങ്ങൾ ജനുവരി 22, 1973:  മക്കയിൽ നിന്ന് മടങ്ങുകയായിരുന്ന റോയൽ ജോർദാനിയൻ ബോയിംഗ് 707 വിമാനം നൈജീരിയലെ കാനോയിൽ അപകടത്തിൽപ്പെട്ട് 176 ഹജജ് തീർത്ഥാടകർ മരണപ്പെട്ടു ഡിസംബർ 4, 1974: ശ്രീലങ്കയിലെ കൊളൊമ്പോക്കടുത്ത് മാർട്ടിനയർ ഫ്ലൈറ്റ് 138 തകർന്ന് 182 ഇന്തോന്വേഷ്യൻ ഹജ്ജ് തീർത്ഥാടകർ മരിച്ചു.9 ക്യാബിൻ ക്രൂ അംഗങ്ങളും മരണപ്പെട്ടു.
നവംബർ 15, 1978: ശ്രീലങ്കയിലെ കൊളൊമ്പോക്കടുത്ത് വെച്ച് ഐലാൻറ് എയർലെൻ വിമാനം എൽഎൽ 001 തകർന്ന് 170 (കൂടുതൽ പേരും ഇന്തോന്വേഷ്യൻ) തീർത്ഥാടകർ മരിച്ചു.
നവംബർ 26,1979: ജിദ്ധ അന്താരാഷ്ട്ര വിമാനത്താവളത്തിൽ നിന്ന് പറന്നുയരുന്നതിനിടെ പാകിസ്താൻ ഇൻറർനാഷണൽ എയർലൈൻസ് 740 തകർന്ന്  156 പേർ മരിച്ചു.
ജൂലൈ 11 ,1991: ജിദ്ധ കിംഗ് അബ്ദുൽഅസീസ് അന്താരാഷ്ട്ര വിമാനത്താവളത്തിൽ നിന്ന് പറന്നുയരുന്നതിനിടെ നൈജീരിയ എയർവേസ് 2120 നൈജീരിയയിലെ സൊകോട്ടോയിലേക്ക് പോകുകയായിരുന്ന 247 ഹജ് തീർഥാടകരും 14 ക്രൂ സംഘവും മരണപ്പെട്ടു അവലംബം ↑ ↑ ↑ ↑ ↑ ↑ ↑ {{ cite news }} : Missing or empty | title= ( help ) ↑ ↑ ↑
ഹഠയോഗം ഇംഗ്ലീഷ് വിലാസം https://ml.wikipedia.org/wiki/Hatha_yoga
ചെയ്യുവാൻ പ്രയാസമുള്ള ഒരു യോഗവിദ്യയാണ് ഹഠയോഗം (ഹഠേനഃ + യോഗഃ); സംസ്കൃതം हठयोग haṭhayoga.
ജ്ഞാനബലം കൊണ്ടു് മനസ്സിനെ യഥാർത്ഥകേന്ദ്രത്തിലേക്കാകർഷിച്ചു് അതുവഴി മിഥ്യാബോധത്തെ കൈവെടിയൽ എന്ന് വിവക്ഷ.
അഥവാ "ഹ" യുടേയും "ഠ്‌" യുടേയും യോഗം .
"ഹ" എന്നാൽ പ്രാണൻ , "ഠ" എന്നാൽ അപാനൻ .
പ്രാണപാനൻമാരുടെ വിഭിന്ന ഗതിയേ തടഞ്ഞ്‌ അവയെ സുഷുമ്‌നയിൽ യോജിപ്പിക്കുന്ന യോഗമാണ് ഹഠയോഗം.
യമനിയമാദി 8 അംഗങ്ങളുണ്ട്‌.
ഏറ്റവും പ്രധാനം ആസനവും പ്രാണയാമവും .
പ്രാണായാമത്തിൽ പ്രത്യാഹാരം , ധാരണ , ധ്യാനം , സമാധി എന്നീ ഉപവിഭാങ്ങളുമുണ്ട്‌.
കായികക്ലേശമേറിയ അഭ്യാസങ്ങളാണിവ.
രാജയോഗമാർഗ്ഗത്തിലെത്തിച്ചേരുകയാണ്‌ പരമ ലക്ഷ്യം.
ഉഢ്യാണം , മൂലബന്ധം , ഖേചരി തുടങ്ങി 10 മുദ്രകളും അഭ്യസിക്കേണ്ടതുണ്ട്.
ഉബുണ്ടു ടിവി ഇംഗ്ലീഷ് വിലാസം https://ml.wikipedia.org/wiki/Ubuntu_TV
സ്മാർട്ട് ടിവികൾക്കായുള്ള ഒരു സ്വതന്ത്ര ഓപ്പറേറ്റിംഗ് സിസ്റ്റമാണ് ഉബുണ്ടു ടിവി .
ഉബുണ്ടുവിൽ നിന്ന് വികസിപ്പിച്ചെടുത്ത ഈ  ഓപ്പറേറ്റിംഗ് സിസ്റ്റം, ക്യൂട്ടി ആപ്ലികേഷൻ ചട്ടക്കൂടിൽ നിർമ്മിച്ചെടുത്ത യൂണിറ്റി 2ഡി സമ്പർക്കമുഖമാണ് ഉപയോഗിക്കുന്നത്.
സാധാരണ വീടുകളിൽ റിമോട്ട് കൺട്രോൾ ഉപയോഗിച്ച് പ്രവർത്തിപ്പിക്കാവുന്ന രീതിയിലാണ് ഉബുണ്ടു ടിവി വികസിപ്പിച്ചെടുത്തിട്ടുള്ളത്.
ഉബുണ്ടു ലിനക്സിൽ നിന്നുള്ള വ്യുൽപ്പന്നമായ ഉബുണ്ടു ടിവി, എംബെഡഡ് ഉപകരണങ്ങൾക്കായി പ്രത്യേകം നിർമ്മിക്കപ്പെട്ടതും ടെലിവിഷനുമായി സമന്വയിച്ച് ചേരുന്നതുമാണ്.
2012 സെസിലാണ് മനുഷ്യജീവികൾക്കായുള്ള ടിവി എന്ന മുദ്രാവാക്യവുമായി കാനോനിക്കൽ ഉബുണ്ടു ടിവി പുറത്തിറക്കുന്നത്.